મેયર ગૌતમ શાહે પુલકિત વ્યાસને ગયા શુક્રવારે તાકીદે બોલાવી સમગ્ર મામલે પૂછપરછ કરી હતી. તે વખતે ડેપ્યુટી મેયર, સ્ટેન્ડિંગ ચેરમેન, શાસક પક્ષના નેતા પણ હાજર હતા. મ્યુનિ. ભાજપના પ્રભારી આઇ.કે. જાડેજાની કડક તાકીદને પગલે મ્યુનિ. ભાજપના હોદ્દેદારોને તપાસના ચક્રો ગતિમાન કરવા પડ્યા છે. પુલકિત વ્યાસ અંગેની પોતાની તપાસ પૂર્ણ કરીને મેયર શાહે ગયા શનિવારે આઇ.કે. જાડેજાને રિપોર્ટ પરત મોકલાવી દીધો હતો. જેમાં મેયરે સમગ્ર ઘટના તેમજ કોર્પોરેટરની રજૂઆત, તેમનું માફીનામું વગેરેની નોંધ કરી છે. ગયા મંગળવાર સુધીમાં આ અંગે નિર્ણય લઇ લેવાનો હતો. જોકે તેમાં ભાજપના વરિષ્ઠ નેતા ઓમ માથુરની ગુજરાત મુલાકાતથી ‌વિલંબ થયો છે.